Ericu950/Stoicheia-meter-silver huggingface dataset:
διέπρεψε δὲ ὁ μὲν ἐμὸς πάππος ἐν ταῖς ἐξηγήσεσι καὶ ἐν ταῖς ἑρμηνείαις τῶν ἱερῶν γραφῶν , εὐφυής τε ὢν καὶ οἷος γνῶναι ὧν δεῖ , καὶ κατὰ λόγον μετρίως ἠγμένος , ὡς καὶ ἀριθμητικῆς μὴ εἶναι ἄμοιρος .
ὅθεν κεχαρισμένος εἰσάγαν ἐτύγχανε τοῖς ἀνὰ τὴν Ἀσκάλωνα καὶ Γάζαν καὶ τοῖς πέριξ Χριστιανοῖς ὡς ἀναγκαῖος τῇ θρησκείᾳ καὶ τὰ ἀμφίβολα τῶν ἱερῶν γραφῶν εὐμαρῶς διαλύων .
τῶν δὲ ἀπὸ τοῦ ἑτέρου γένους σχολῇ γ ἄν τις τὴν ἀρετὴν διηγήσαιτο ·
πρῶτοι γὰρ οὗτοι ἐνθάδε ἐκκλησίας καὶ μοναστήρια συνεστήσαντο καὶ σεμνότητι καὶ φιλοφροσύνῃ ξένων καὶ δεομένων συνεκόσμησαν .
ἐκ ταύτης δὲ τῆς γενεᾶς μέχρι καὶ εἰς ἡμᾶς περιῆσαν ἄνδρες ἀγαθοί , οἷς ἤδη πρεσβύταις νέος ὢν συνεγενόμην .
ἀλλὰ τῶν μὲν ὕστερον ἐπιμνησθῆναι δεῖ .
ὁ δὲ βασιλεὺς πάλαι σπουδάζων τὸν Ἑλληνισμὸν κρατεῖν κατὰ πᾶσαν τὴν ὑπήκοον , χαλεπῶς ἔφερε παρευδοκιμούμενον ὁρῶν ὑπὸ τοῦ Χριστιανισμοῦ .
ναοὶ μὲν γὰρ ἠνεῴγεισαν , καὶ θυσίαι καὶ Ἑλλήνων πάτριοι ἑορταὶ τῶν πόλεων κατὰ γνώμην αὐτῷ προχωρεῖν ἐδόκουν ·
ἠνιᾶτο δὲ λογιζόμενος ὡς , εἰ γυμνωθείη ταῦτα τῆς αὐτοῦ σπουδῆς , ταχεῖαν ἕξει τὴν μεταβολήν ·
οὐχ ἥκιστα δὲ ἤχθετο καὶ πολλῶν ἱερέων χριστιανίζειν ἀκούων τὰς γαμετὰς καὶ τοὺς παῖδας καὶ τοὺς οἰκέτας .
ὑπολαβὼν δὲ τὸν Χριστιανισμὸν τὴν σύστασιν ἔχειν ἐκ τοῦ βίου καὶ τῆς πολιτείας τῶν αὐτὸν μετιόντων , διενοεῖτο πανταχῇ τοὺς Ἑλληνικοὺς ναοὺς τῇ παρασκευῇ καὶ τῇ τάξει τῆς Χριστιανῶν θρησκείας διακοσμεῖν , βήμασί τε καὶ προεδρίαις καὶ Ἑλληνικῶν δογμάτων καὶ παραινέσεων διδασκάλοις τε καὶ ἀναγνώσταις , ὡρῶν τε ῥητῶν καὶ ἡμερῶν τεταγμέναις εὐχαῖς , φροντιστηρίοις τε ἀνδρῶν καὶ γυναικῶν φιλοσοφεῖν ἐγνωκότων καὶ καταγωγίοις ξένων καὶ πτωχῶν καὶ τῇ ἄλλῃ περὶ τοὺς δεομένους φιλανθρωπίᾳ τὸ Ἑλληνικὸν δόγμα σεμνῦναι , ἑκουσίων τε καὶ ἀκουσίων ἁμαρτημάτων κατὰ τὴν τῶν Χριστιανῶν παράδοσιν ἐκ μεταμελείας σύμμετρον τάξαι σωφρονισμόν ·
οὐχ ἥκιστα δὲ ζηλῶσαι λέγεται τὰ συνθήματα τῶν ἐπισκοπικῶν γραμμάτων , οἷς ἔθος ἀμοιβαδὸν τοὺς ξένους ὅποι δή ποτε διιόντας , καὶ παρ οἷς ἂν ἀφίκωνται , πάντως κατάγεσθαι καὶ θεραπείας ἀξιοῦσθαι οἷά γε γνωρίμους καὶ φιλαιτάτους διὰ τὴν τοῦ συμβόλου μαρτυρίαν 0 .
ταῦτα διανοούμενος ἐσπούδαζε τοὺς Ἑλληνιστὰς προσεθίζειν τοῖς τῶν Χριστιανῶν ἐπιτηδεύμασιν .
ἀλλ ἐπειδὴ τοῖς πολλοῖς ἴσως ἀπίθανον εἶναι τοῦτο δοκεῖ , οὐκ ἄλλοθεν ἢ ἀπ αὐτῶν τῶν τοῦ βασιλέως ῥημάτων παρέξομαι τῶν εἰρημένων τὴν ἀπόδειξιν 0 .
γράφει γὰρ ὧδε ·
Ἐπιστολὴ Ἰουλιανοῦ βασιλέως Ἀρσακίῳ ἀρχιερεῖ Γαλατίας 0 .
ὁἑλληνισμὸς οὔπω πράττει κατὰ λόγον ἡμῶν ἕνεκα τῶν μετιόντων αὐτόν ·
τὰ γὰρ τῶν θεῶν λαμπρὰ καὶ μεγάλα καὶ κρείττονα πάσης μὲν εὐχῆς , πάσης δὲ ἐλπίδος  ἵλεως δὲ ἔστω τοῖς λόγοις ἡμῶν Ἀδράστεια  0 1 ·
τὴν γὰρ ἐν ὀλίγῳ τοσαύτην καὶ τηλικαύτην μεταβολὴν οὐ δὲ εὔξασθαί τις ὀλίγῳ πρότερον ἐτόλμα .
ἡμεῖς οἰόμεθα ταῦτα ἀρκεῖν , οὐ δὲ ἀποβλέπομεν , ὡς μάλιστα τὴν ἀθεότητα συνηύξησεν ἡ περὶ τοὺς ξένους φιλανθρωπία καὶ ἡ περὶ τὰς ταφὰς τῶν νεκρῶν προμήθεια καὶ ἡ πεπλασμένη σεμνότης κατὰ τὸν βίον ;
ὧν ἕκαστον οἴομαι χρῆναι παρ ἡμῶν ἀληθῶς ἐπιτηδεύεσθαι .
καὶ οὐκ ἀπόχρη τὸ σὲ μόνον εἶναι τοιοῦτον , ἀλλὰ πάντας ἁπαξαπλῶς οἳ περὶ τὴν Γαλατίαν εἰσὶν ἱερεῖς ·
οὓς ἢ δυσώπησον , ἢ πεῖσον εἶναι σπουδαίους , ἢ τῆς ἱερατικῆς λειτουργίας ἀπόστησον , εἰ μὴ προσέρχοιντο μετὰ γυναικῶν καὶ παίδων καὶ θεραπόντων τοῖς θεοῖς , ἀλλ ἀνέχοιντο τῶν οἰκετῶν ἢ τῶν υἱέων ἢ τῶν Γαλιλαίων γαμετῶν ἀσεβούντων μὲν εἰς τοὺς θεούς , ἀθεότητα δὲ θεοσεβείας προτιμώντων .
ἔπειτα παραίνεσον ἱερέα μή τε θεάτρῳ παραβάλλειν μή τε ἐν καπηλείῳ πίνειν ἢ τέχνης τινὸς καὶ ἐργασίας αἰσχρᾶς καὶ ἐπονειδίστου προΐστασθαι ·
καὶ τοὺς μὲν πειθομένους τίμα , τοὺς δὲ ἀπειθοῦντας ἐξώθει .
ξενοδοχεῖα καθ ἑκάστην πόλιν κατάστησον πυκνά , ἵν ἀπολαύσωσιν οἱ ξένοι τῆς παρ ἡμῶν φιλανθρωπίας , οὐ τῶν ἡμετέρων μόνον , ἀλλὰ καὶ τῶν ἄλλων ὅστις ἂν δεηθῇ .
χρημάτων δ ὅθεν εὐπορήσεις , ἐπινενόηταί μοι τέως .
ἑκάστου γὰρ ἐνιαυτοῦ τρισμυρίους μοδίους κατὰ πᾶσαν τὴν Γαλατίαν ἐκέλευσα δοθῆναι σίτου καὶ ἑξακισμυρίους οἴνου ξέστας ·
ὧν τὸ πέμπτον μὲν εἰς τοὺς πένητας τοὺς τοῖς ἱερεῦσιν ἐξυπηρετουμένους ἀναλίσκεσθαί φημι χρῆναι , τὰ δὲ ἄλλα τοῖς ξένοις καὶ τοῖς μεταιτοῦσιν ἐπινέμεσθαι παρ ἡμῶν .
αἰσχρὸν γάρ , εἰ τῶν μὲν Ἰουδαίων οὐ δὲ εἷς μεταιτεῖ , τρέφουσι δὲ οἱ δυσσεβεῖς Γαλιλαῖοι πρὸς τοῖς ἑαυτῶν καὶ τοὺς ἡμετέρους , οἱ δὲ ἡμέτεροι τῆς παρ ἡμῶν ἐπικουρίας ἐνδεεῖς φαίνοιντο 0 .
δίδασκε δὲ καὶ συνεισφέρειν τοὺς Ἑλληνιστὰς εἰς τὰς τοιαύτας λειτουργίας , καὶ τὰς Ἑλληνικὰς κώμας ἀπάρχεσθαι τοῖς θεοῖς τῶν καρπῶν , καὶ τοὺς Ἑλληνικοὺς ταῖς τοιαύταις εὐποιίαις προσέθιζε , διδάσκων αὐτοὺς ὡς τοῦτο πάλαι ἦν ἡμέτερον ἔργον .
ὅμηρος γοῦν αὐτὸ πεποίηκεν Εὔμαιον λέγοντα ·
ξεῖν  , οὔ μοι θέμις ἔστ  , οὐ δ εἰ κακίων σέθεν ἔλθοι , ξεῖνον ἀτιμῆσαι ·
πρὸς γὰρ Διός εἰσιν ἅπαντες ξεῖνοί τε πτωχοί τε ·
δόσις δ ὀλίγη τε φίλη τε 0 .
μὴ δὴ τὰ παρ ἡμῖν ἀγαθὰ παραζηλοῦν ἄλλοις ξυγχωροῦντες αὐτοὶ τῇ ῥαθυμίᾳ καταισχύνωμεν , μᾶλλον δὲ καταπροώμεθα τὴν εἰς τοὺς θεοὺς εὐλάβειαν .
εἰ ταῦτα πυθοίμην ἐγώ σε πράττοντα , μεστὸς εὐφροσύνης ἔσομαι .
τοὺς ἡγεμόνας ὀλιγάκις ἐπὶ τῆς οἰκίας ὅρα , τὰ πλεῖστα δὲ αὐτοῖς ἐπίστελλε .
εἰσιοῦσι δὲ εἰς τὴν πόλιν ὑπαντάτω μηδεὶς αὐτοῖς ἱερέων , ἀλλ  ὅταν εἰς τὰ ἱερὰ φοιτῶσι τῶν θεῶν , εἴσω τῶν προθύρων .
ἡγείσθω δὲ μηδεὶς αὐτῶν εἴσω στρατιώτης , ἑπέσθω δὲ ὁ βουλόμενος ·
ἅμα γὰρ εἰς τὸν οὐδὸν ἦλθε τοῦ τεμένους καὶ γέγονεν ἰδιώτης .
ἄρχεις γὰρ αὐτός , ὡς οἶσθα , τῶν ἔνδον , ἐπεὶ καὶ ὁ θεῖος ταῦτα ἀπαιτεῖ θεσμός .
καὶ οἱ μὲν πειθόμενοι κατὰ ἀλήθειάν εἰσι θεοσεβεῖς , οἱ δὲ ἀντεχόμενοι τοῦ τύφου δοξοκόποι εἰσὶ καὶ κενόδοξοι .
τῇ Πισσινοῦντι βοηθεῖν ἕτοιμός εἰμι , εἰ τὴν μητέρα τῶν θεῶν ἵλεων καταστήσουσιν ἑαυτοῖς ·
ἀμελοῦντες δὲ αὐτῆς οὐ μόνον οὐκ ἄμεμπτοι , ἀλλά , μὴ πικρὸν εἰπεῖν , μὴ καὶ τῆς παρ ἡμῶν ἀπολαύσωσι δυσμενείας 0 .
οὐ γάρ μοι θέμις ἐστὶ κομιζέμεν οὐ δ ἐλεαίρειν ἄνδρας , οἳ καὶ θεοῖσιν ἀπέχθονται ἀθανάτοισιν .
πεῖθε τοίνυν αὐτούς , εἰ τῆς παρ ἐμοῦ κηδεμονίας ἀντέχονται , πανδημεὶ τῆς μητρὸς τῶν θεῶν ἱκέτας γενέσθαι .
ὁ μὲν δὴ βασιλεὺς τοιαῦτα ποιῶν καὶ γράφων ἡγεῖτο ῥᾳδίως τοὺς ἀρχομένους ἑκόντας μεταθήσειν τοῦ δόγματος .
καὶ πάντα σπουδάζων ἐπὶ καθαιρέσει τῆς τῶν Χριστιανῶν θρησκείας οὔ τε πείθειν παντελῶς οἷός τε ἦν περιφανῶς τε βιάζεσθαι ᾐσχύνετο , μὴ τυραννικὸς εἶναι δόξῃ .
οὐ μὴν καθυφῆκε τῆς προθυμίας , ἀλλὰ πάντα ἐμηχανᾶτο , πρὸς Ἑλληνισμὸν τὸ ὑπήκοον , μᾶλλον δὲ τὸ στρατιωτικόν , τὸ μὲν δι ἑαυτοῦ , τὸ δὲ διὰ τῶν ἀρχόντων ἐπαγόμενος .
ἀτεχνῶς δὲ διὰ πάντων ἑλληνίζειν προσεθίζων μεταποιεῖν ἔγνωκεν εἰς τὸ πρότερον σχῆμα τὸ κορυφαῖον τῶν Ῥωμαϊκῶν συνθημάτων , ὅπερ Κωνσταντῖνος κατὰ θεῖον πρόσταγμα , ὡς ἐν τοῖς πρόσθεν εἴρηται , εἰς σταυροῦ σύμβολον μετετύπωσεν .
ἐν δὲ ταῖς δημοσίαις εἰκόσιν ἐπιμελὲς ἐποιεῖτο παραγράφειν αὐτῷ Δία μὲν οἷά γε ἐκ τοῦ οὐρανοῦ προφαινόμενον καὶ στέφανον καὶ ἁλουργίδα τὰ σύμβολα τῆς βασιλείας παρέχοντα , Ἄρεα δὲ καὶ τὸν Ἑρμῆν εἰς αὐτὸν βλέποντας καὶ καθάπερ τῷ ὀφθαλμῷ ἐπιμαρτυροῦντας ὡς ἀγαθὸς εἴη περὶ λόγους καὶ πολεμικός 0 .
ἐκέλευσε δὲ ταῦτα καὶ ὅσα ἄλλα πρὸς Ἑλληνικὸν ὁρᾷ σέβας παρεμμίγνυσθαι ταῖς εἰκόσιν , ὥστε προφάσει τῆς εἰς βασιλέα νενομισμένης τιμῆς λεληθότως προσκυνεῖν τοῖς συγγεγραμμένοις .
ἀποχρώμενός τε τοῖς ἀρχαίοις ἔθεσι πάσῃ περινοίᾳ ἐσπούδαζε κλέπτειν τῶν ὑπηκόων τὴν προαίρεσιν ·
ἐνενόει γὰρ ὡς , εἰ πείσειεν , ἑτοιμότερον οἷς ἂν ἐθέλῃ τὸ λοιπὸν ἐπιχειρήσειεν ·
εἰ δὲ ἀπειθοῦντας εὕροι , συγγνώμης ἐκτὸς κολάσειν ὡς περὶ τὰ ἔθη Ῥωμαίων νεωτερίζοντας καὶ εἰς πολιτείαν καὶ βασιλείαν ἐξαμαρτάνοντας 0 .
ὀλίγοι μὲν οὖν , οἳ καὶ δίκην εἰσεπράχθησαν , συνῆκαν τὸν δόλον , καὶ ὡς ἔθος ἦν οὐκ ἠνείχοντο προσκυνεῖν ·
τὸ δὲ πλῆθος , οἷα φιλεῖ , ὑπ ἀγνοίας ἢ γνώμης ἀπεριέργου νόμῳ ἁπλῶς παλαιῷ ἡγοῦντο πείθεσθαι καὶ ἁπλούστερον ταῖς εἰκόσι προσῄεσαν .
βασιλεῖ δὲ πλέον οὐδὲν ἠνύετο .
καὶ ταύτης τῆς τέχνης εἰς πεῖραν προελθούσης οὐ μὴν ἐνεδίδου , ἀλλὰ πάντα ἐπινοῶν διετέλει , ὡς ἂν προσαγάγοιτο τοὺς ἀρχομένους παραπλησίως αὐτῷ θρησκεύειν .
οἷον δὲ καὶ τότε ἐμηχανήσατο , οὐκ ἀπᾴδει τοῦ εἰρημένου ·
περιφανέστερον μέντοι τοῦ προτέρου καὶ βιαιότερον ἐπεχειρήθη , καὶ πρόφασις ἀνδρείας οὐκ ὀλίγοις ἐγένετο τῶν ἐν τοῖς βασιλείοις στρατευομένων .
ἐπεὶ γὰρ καιρὸς παρῆν βασιλέα δωρεῖσθαι τοῖς στρατιώταις  γίνεται δὲ τοῦτο ὡς ἐπίπαν ἐν ταῖς Ῥωμαίων ἱερομηνίαις καὶ βασιλέων καὶ βασιλίδων πόλεων ἐν γενεθλίοις ἡμέραις  , λογισάμενος ὡς ἁπλοῦν φύσει καὶ εὔηθές ἐστι τὸ στρατιωτικὸν καὶ ὑπὸ συνήθους πλεονεξίας ῥᾳδίως ἡττᾶται χρημάτων , καθέζεται ἐπὶ τῇ δόσει τῶν χρημάτων .
τῶν δὲ ἐπὶ ταύτῃ παριόντων ἕκαστον οἱ τῷ βασιλεῖ παρεστῶτες ἐκέλευον πρότερον θυμιᾶν .
πρ οὔκειτο γὰρ πλησίον λίβανος καὶ πῦρ , ὡς δὴ τοῦτο πάλαι Ῥωμαίοις νενομισμένον 0 .
ἐνταῦθα οἱ μὲν ἀδεῶς τὴν ἀνδρείαν ἐπεδείξαντο καὶ οὔ τε θυμιᾶσαι οὔ τε δῶρον παρὰ τοῦ βασιλέως λαβεῖν ἠνέσχοντο , οἱ δὲ προσχήματι νόμου καὶ ἀρχαιότητος οὐ δὲ εἰς νοῦν ἔλαβον ὃ ἡμάρτανον , οἱ δὲ τῷ φαινομένῳ κέρδει δελεασθέντες ἢ δέει καὶ θορύβῳ προκατειλημμένοι ἐκ τῆς παραυτίκα ἀναφανθείσης σκηνῆς , εἰ καὶ συνῆκαν ἑλληνίζοντες , τὸ μὴ τοῦτο παθεῖν οὐ διέφυγον .
τῶν δ αὖ ἀγνοίᾳ περιπεσόντων ταύτῃ τῇ ἁμαρτίᾳ λέγονταί τινες , τὴν δαῖτα ὡς εἱστιῶντο , φιλοφρονούμενοι οἷά γε ἐν τοῖς πότοις γίνεσθαι φιλεῖ , καὶ προπίνοντες ἀλλήλοις , Χριστὸν ἐπονομάσαι ταῖς κύλιξιν .
ὑπολαβόντα δέ τινα τῶν δαιτυμόνων θαυμαστόν , ἔφη , ὑπομένετε Χριστὸν ἐπικαλούμενοι , ὃν πρὸ βραχέος ἠρνήσασθε , ἡνίκα τὸ δῶρον παρὰ τοῦ βασιλέως δεξάμενοι τῷ πυρὶ τὸν λίβανον ἐπιτεθείκατε .
ἅμα δὲ τοῦτο ἤκουσαν καὶ συνῆκαν ὅπερ εἰργάσαντο , αὐτίκα ἀναπηδήσαντες δημοσίᾳ ἔθεον βοῶντες καὶ δεδακρυμένοι καὶ θεὸν αὐτὸν καὶ πάντας ἀνθρώπους μαρτυρόμενοι Χριστιανοὺς εἶναι σφᾶς καὶ διαμεῖναι , ἐν ἀγνοίᾳ δὲ τοῦ γεγονότος , εἴ γε ὅλως εἰπεῖν ἔστι , μόνην ἑλληνίσαι τὴν χεῖρα μὴ συμπραξάσης τῆς διανοίας .
ἐπεὶ δὲ ὡς βασιλέα ἦλθον , προσρίψαντες ὃν δεδώκει χρυσὸν εὖ μάλα ἀνδρείως τὸ οἰκεῖον δῶρον ἀπολαβεῖν ᾔτουν , αὐτοὺς δὲ ἀνελεῖν ·
μὴ μεταμεληθήσεσθαι γάρ , εἰ ὑπὲρ ὧν προνοίας ἐκτὸς ἥμαρτεν ἡ δεξιὰ τῷ παντὶ σώματι δίκην δοῖεν διὰ Χριστόν .
ὁ δὲ βασιλεὺς καίπερ χαλεπῶς ἐνεγκὼν κτεῖναι μὲν αὐτοὺς ἐφυλάξατο , μὴ μαρτυρίας γερῶν ἀξιωθεῖεν ·
ἀφελόμενος δὲ τῆς στρατείας ἐξεώσατο τῶν βασιλείων .
ταύτης δὲ τῆς γνώμης καὶ περὶ πάντας τοὺς Χριστιανοὺς ὑπῆρχεν ἀφορμῆς λαβόμενος ·
ὅπου γε καὶ μηδὲν ἐγκαλεῖν ἔχων παραιτουμένοις θύειν ἰσοπολιτείας ἐφθόνει καὶ συλλόγων καὶ ἀγορῶν μετέχειν , καὶ τοῦ δικάζειν ἢ ἄρχειν ἢ ἀξιωμάτων κοινωνεῖν οὐ μετεδίδου ·
οὐ μὴν οὐ δὲ τοὺς αὐτῶν παῖδας ξυνεχώρει ἐκδιδάσκεσθαι τοὺς παρ Ἕλλησι ποιητὰς καὶ συγγραφέας οὐ δὲ τοῖς τούτων διδασκάλοις φοιτᾶν .
ἐλύπει γὰρ αὐτὸν οὐ μετρίως Ἀπολινάριος ὁ Σύρος , πρὸς παντοδαπὴν εἴδησιν καὶ λόγων ἰδέαν παρεσκευασμένος , Βασίλειός τε καὶ Γρηγόριος οἱ Καππαδόκαι , παρευδοκιμοῦντες τοὺς τότε ῥήτορας , ἄλλοι τε ἐπὶ τούτοις πλεῖστοι ἐλλόγιμοι , ὧν οἱ μὲν ἐζήλουν τὴν ἐν Νικαίᾳ δόξαν , οἱ δὲ ἐκ τῆς Ἀρείου ὥρμηντο αἱρέσεως .
ἐντεῦθεν οὖν μόνον δημιουργεῖσθαι τὸ πεῖθον οἰόμενος οὐ συνεχώρει τοῖς Χριστιανοῖς ἐν τοῖς τῶν Ἑλλήνων ἀσκεῖσθαι μαθήμασιν ·
ἡνίκα δὴ Ἀπολινάριος οὗτος εἰς καιρὸν τῇ πολυμαθείᾳ καὶ τῇ φύσει χρησάμενος , ἀντὶ μὲν τῆς Ὁμήρου ποιήσεως ἐν ἔπεσιν ἡρῴοις τὴν Ἑβραϊκὴν ἀρχαιολογίαν συνεγράψατο μέχρι τῆς Σαοὺλ βασιλείας καὶ εἰς εἰκοσιτέσσαρα μέρη τὴν πᾶσαν πραγματείαν διεῖλεν , ἑκάστῳ τόμῳ προσηγορίαν θέμενος ὁμώνυμον τοῖς παρ  Ἕλλησι στοιχείοις κατὰ τὸν τούτων ἀριθμὸν καὶ τάξιν .
ἐπραγματεύσατο δὲ καὶ τοῖς Μενάνδρου δράμασιν εἰκασμένας κωμῳδίας , καὶ τὴν Εὐριπίδου τραγῳδίαν καὶ τὴν Πινδάρου λύραν ἐμιμήσατο .
καὶ ἁπλῶς εἰπεῖν ἐκ τῶν θείων γραφῶν τὰς ὑποθέσεις λαβὼν τῶν ἐγκυκλίων καλουμένων μαθημάτων , ἐν ὀλίγῳ χρόνῳ ἐπόνεσεν ἰσαρίθμους καὶ ἰσοδυνάμους πραγματείας ἤθει τε καὶ φράσει καὶ χαρακτῆρι καὶ οἰκονομίᾳ ὁμοίας τοῖς παρ Ἕλλησιν ἐν τούτοις εὐδοκιμήσασιν ·
ὥστε εἰ μὴ τὴν ἀρχαιότητα ἐτίμων οἱ ἄνθρωποι καὶ τὰ συνήθη φίλα ἐνόμιζον , ἐπίσης , οἶμαι , τοῖς παλαιοῖς τὴν Ἀπολιναρίου σπουδὴν ἐπῄνουν καὶ ἐδιδάσκοντο , ταύτῃ πλέον αὐτοῦ τὴν εὐφυΐαν θαυμάζοντες , ὅσῳ γε τῶν μὲν ἀρχαίων ἕκαστος περὶ ἓν μόνον ἐσπούδασεν , ὁ δὲ τὰ πάντων ἐπιτηδεύσας ἐν κατεπειγούσῃ χρείᾳ τὴν ἑκάστου ἀρετὴν ἀπεμάξατο .
οὐκ ἀγεννὴς δὲ καὶ πρὸς αὐτὸν τὸν βασιλέα ἤτοι τοὺς παρ Ἕλλησι φιλοσόφους ἐστὶν αὐτοῦ λόγος , ὃν Ὑπὲρ ἀληθείας ἐπέγραψεν ·
ἐν ᾧ καὶ δίχα τῆς τῶν ἱερῶν λόγων μαρτυρίας ἔδειξεν αὐτοὺς ἀποβουκοληθέντας τοῦ δέοντος περὶ θεοῦ φρονεῖν .
τάδε γὰρ ἐπιτωθάζων ὁ βασιλεὺς τοῖς τότε διαπρέπουσιν ἐπισκόποις ἐπέστειλεν ·
ἀνέγνων , ἔγνων , κατέγνων , τοὺς δὲ πρὸς ταῦτα ἀντιγράψαι ·
ἀνέγνως , ἀλλ οὐκ ἔγνως ·
εἰ γὰρ ἔγνως , οὐκ ἂν κατέγνως .
εἰσὶ δὲ οἳ Βασιλείῳ τῷ προστάντι τῶν ἐν Καππαδοκίᾳ ἐκκλησιῶν ταύτην τὴν ἐπιστολὴν ἀνατιθέασι , καὶ οὐκ ἀπεικός ·
ἀλλ εἴ τε αὐτοῦ εἴ τε ἄλλου ταῦτά ἐστι , δίκαιον ἀνδρείας καὶ παιδεύσεως ἄγασθαι τὸν γράψαντα 0 1 .
ὁ δὲ βασιλεὺς Πέρσαις ἐπιστρατεῦσαι σπουδάζων ἧκεν εἰς Ἀντιόχειαν τὴν Σύρων ·
ἐκβοήσαντος δὲ τοῦ πλήθους , ὡς πολλὰ μέν ἐστι τὰ ἐπιτήδεια , πολλοῦ δὲ πωλοῖτο , ὑπὸ φιλοτιμίας , οἶμαι , τὸν δῆμον ἐπαγόμενος ἐπὶ ἥττονι ἢ ἔδει τιμήματι τὰ ἐπ ἀγορᾶς ὤνια πωλεῖσθαι προσέταξεν .
ἐκφυγόντων δὲ τῶν καπήλων τὰ μὲν ἐπιτήδεια ἐπέλιπεν , Ἀντιοχεῖς δὲ δεινὸν τοῦτο ποιούμενοι τὸν βασιλέα ὕβριζον καὶ εἰς τὸν πώγωνα αὐτοῦ ὡς βαθὺς εἴη ἐπέσκωπτον καὶ εἰς τὸ νόμισμα , ὅτι ταύρου εἶχεν εἰκόνα .
τὸν γὰρ κόσμον ἐπίσης τῶν ὑπτίων ταύρων ὑπ αὐτῷ ἡγεμόνι ἀνατετράφαθαι ἐπετώθαζον .
ὁ δὲ τὰ πρῶτα ὀργισθεὶς ἠπείλει Ἀντιοχέας κακῶς ποιήσειν , καὶ εἰς Ταρσὸν μετοικίζεσθαι παρεσκευάζετο .
ὑπερφυῶς δέ πως τοῦ θυμοῦ μεταβαλλόμενος λόγοις μόνοις τὴν ὕβριν ἠμύνατο , κάλλιστον καὶ μάλα ἀστεῖον λόγον , ὃν Μισοπώγωνα ἐπέγραψε , κατὰ Ἀντιοχέων διεξελθών .
χριστιανοῖς δὲ κ ἀνταῦθα ὁμοίως ἐχρῆτο καὶ τὸ Ἑλληνικὸν κρατύνειν ἐσπούδαζεν .
οἷα γοῦν τότε συνέβη περὶ τὴν θήκην Βαβύλα τοῦ μάρτυρος καὶ τὸν ἐν Δάφνῃ νεὼν τοῦ Ἀπόλλωνος , ἄξιον ἀφηγήσασθαι ·
δάφνη , τὸ ἐπίσημον τῆς Ἀντιοχείας προάστειον , κομᾷ μὲν ἄλσει κυπαρίσσων πολλῶν , ποικίλλεται δὲ καὶ τοῖς ἄλλοις φυτοῖς ἀναμὶξ ταῖς κυπαρίσσοις .
ὑπὸ δὲ τοῖς δένδροισιν ἀμοιβαδὸν τῶν ὡρῶν εὐώδη καὶ παντοδαπὰ εἴδη ἀνθέων ἡ γῆ φέρει .
ὀροφὴ δέ τις μᾶλλον ἢ σκιὰ πανταχῇ τὸν χῶρον περίκειται , τῇ πυκνότητι τῶν κλάδων καὶ τῶν φύλλων μὴ συγχωροῦσα τὴν ἀκτῖνα τῷ ἐδάφει ἐμβάλλειν ·
ἡδύς τε καὶ λίαν ἐπέραστός ἐστιν ἀφθονίᾳ τε καὶ κάλλει ὑδάτων καὶ ὡρῶν εὐκρασίᾳ καὶ προσηνῶν ἀνέμων πνοιαῖς .
ἐνταῦθα δὲ παῖδες Ἑλλήνων μυθεύουσι Δάφνην τὴν Λάδωνος τοῦ ποταμοῦ ἐξ Ἀρκαδίας φεύγουσαν Ἀπόλλω τὸν ἐραστὴν εἰς ὁμώνυμον αὐτῇ φυτὸν μεταβαλεῖν , τὸν δὲ μη δὲ οὕτως ἀπαλλαγέντα τοῦ πάθους στεφανωθῆναι τοῖς κλάδοις τῆς ἐρωμένης καὶ δένδρον οὖσαν περιπτύξασθαι καὶ τῇ προσεδρείᾳ τὰ μάλιστα τιμῆσαι τὸ χωρίον εἴπερ τι ἄλλο κεχαρισμένον αὐτῷ 0 .
τοιούτῳ δὲ ὄντι τῷ προαστείῳ τῇ Δάφνῃ ἐπιβαίνειν τοῖς ἐπιεικέσιν αἰσχρὸν ἐνομίζετο .
ἥ τε γὰρ θέσις καὶ ἡ φύσις τοῦ χωρίου πρὸς ῥᾳστώνην ἐπιτηδεία καὶ ἡ ὑπόθεσις τοῦ μύθου ἐρωτική τις οὖσα , μικρᾶς λαβομένη ἀφορμῆς διπλοῦν ἀπετέλει τὸ πάθος τοῖς διεφθαρμένοις νέοις .
εἰς παραίτησιν γὰρ προϊσχόμενοι τὰ μυθευόμενα χαλεπῶς ἐξεκαίοντο καὶ ἀνέδην εἰς ἀκολάστους πράξεις ἐχώρουν , οὐ σωφρονεῖν δυνάμενοι οὔ τε σώφρονας κατὰ τ αὐτὸν ὁρᾶν ἀνεχόμενοι .
ᾧ γὰρ ἡ διατριβὴ ἐκτὸς ἐρωμένης ἐν Δάφνῃ ἐτύγχανεν , ἠλίθιός τε καὶ ἄχαρις ἐδόκει καὶ ὥσπερ τι ἄγος ἢ ἀποτρόπαιος φευκτέος ἦν .
καὶ ἄλλως δὲ σεβάσμιος καὶ περὶ πολλοῦ τοῖς Ἑλληνισταῖς ὁ χῶρος οὗτος ἐτύγχανεν ·
ἦν γὰρ ἐνθάδε Δαφναίου Ἀπόλλωνος περικαλλὲς ἄγαλμα καὶ νεὼς μεγαλοφυῶς τε καὶ φιλοτίμως ἐξειργασμένος , ὃν λόγος οἰκοδομῆσαι Σέλευκον τὸν Ἀντιόχου πατέρα , ᾧ ἐπώνυμός ἐστιν ἡ Ἀντιοχέων πόλις 0 .
ἐπιστεύετο δὲ παρὰ τοῖς τάδε πρεσβεύουσι ῥεῖν αὐτόθι καὶ ὕδωρ μαντικὸν ἀπὸ Κασταλίας τῆς πηγῆς , ὁμοίως τῆς ἐν Δελφοῖς ἐνεργείας τε καὶ προσηγορίας λαχούσης .
ἀμέλει τοι καὶ Ἀδριανῷ ἔτι ἰδιωτεύοντι τὰ περὶ τῆς βασιλείας αὐχοῦσιν ἐνθάδε προμηνυθῆναι .
φασὶ γὰρ αὐτὸν φύλλον δάφνης ἐμβάψαντα τῇ πηγῇ ἀρύσασθαι τὴν τῶν ἐσομένων γνῶσιν ἐγγράφως ἐπὶ τοῦ φύλλου δηλωθεῖσαν .
παρελθόντα δὲ εἰς τὴν ἡγεμονίαν καταχῶσαι τὴν πηγήν , ὥστε μὴ ἐξεῖναι καὶ ἄλλοις προμανθάνειν τὸ μέλλον .
ἀλλὰ ταῦτα μέν , οἷς τούτων μέλει , ἀκριβῶς μυθολογούντων 0 ·
ἐπεὶ δὲ Γάλλος ὁ Ἰουλιανοῦ ἀδελφὸς Καῖσαρ καταστὰς παρὰ Κωνσταντίου ἐν Ἀντιοχείᾳ διῆγε , Χριστιανὸς ὢν καὶ ἐς τὰ μάλιστα πρεσβεύων τοὺς ὑπὲρ τοῦ δόγματος μεμαρτυρηκότας , ἔγνωκεν Ἑλληνικῆς δεισιδαιμονίας καὶ ὕβρεως ἀκολάστων ἀνθρώπων τοῦτον ἐκκαθᾶραι τὸν χῶρον .
ὑπολαβὼν δὲ ῥᾳδίως περιέσεσθαι , εἰ εὐκτήριον ἐνθάδε ἀντικαταστήσειεν οἶκον , μετέθηκεν εἰς Δάφνην τὴν λάρνακα Βαβύλα τοῦ μάρτυρος , ὃς εὖ μάλα λαμπρῶς ἐπετρόπευσε τὴν Ἀντιοχέων ἐκκλησίαν καὶ ἐμαρτύρησεν .
ἐξ ἐκείνου δὲ λόγος μὴ χρησμῳδῆσαι συνήθως τὸ δαιμόνιον 0 ·
ἐδόκει δὲ τὰ μὲν πρῶτα τοῦτο παθεῖν ὡς θυσιῶν ἀμοιροῦν καὶ θεραπείας ἧς πρότερον ἠξίωτο , ἔδειξε δὲ τὰ μετὰ ταῦτα , ὡς ἐκ γειτόνων γενόμενος ὁ μάρτυς οὐ ξυνεχώρει τοῦτο ποιεῖν .
καὶ γὰρ Ἰουλιανοῦ μόνου κρατοῦντος τῆς Ῥωμαίων οἰκουμένης , σπονδῶν καὶ κνίσσης καὶ ἀφθονίας θυμάτων μετέχων οὐδὲν ἧττον ἠρέμει , καὶ τὸ τελευταῖον χρήσας ἤλεγξε καὶ αὐτὸς τῆς προτέρας σιωπῆς τὴν αἰτίαν .
ἐπειδὴ γὰρ ἐβεβούλευτο ὁ βασιλεύς , περὶ ὧν οἱ ἐδόκει , πειραθῆναι τοῦ ἐνθάδε μαντείου , παραγενόμενος εἰς τὸ ἱερὸν ἀναθήμασι καὶ θυσίαις φιλοτίμως ἐτίμα τὸ δαιμόνιον καὶ ἐδεῖτο περὶ ὧν ἐσπούδαζε μὴ ἀμελεῖν .
ὁ δὲ περιφανῶς μὲν ὡδὶ οὐκ ἐδήλωσε μὴ δύνασθαι χρησμῳδεῖν διὰ Βαβύλαν τὸν μάρτυρα γειτνιῶντα τῇ θήκῃ ·
νεκρῶν δέ , ἔφη , ἀνάπλεών ἐστι τὸ χωρίον , καὶ κατὰ τοῦτο κωλύεσθαι προϊέναι τοὺς χρησμούς 0 .
πολλῶν δὲ καὶ ἄλλων κειμένων ἐν Δάφνῃ νεκρῶν συμβαλὼν ὁ βασιλεὺς τὸν μάρτυρα μόνον ἐμποδὼν γίνεσθαι τοῖς χρησμοῖς , προσέταξε μετακινηθῆναι τὴν θήκην .
συνελθόντες οἱ Χριστιανοὶ εἵλκυσαν τὴν θήκην ἐπὶ τὴν πόλιν ὡσεὶ στάδια τεσσαράκοντα , οὗ νῦν ὁ μάρτυς κεῖται , δεδωκὼς ἀπ αὐτοῦ τὴν προσηγορίαν τῷ τόπῳ .
φασὶ δὲ τότε ἄνδρας καὶ γυναῖκας καὶ νέους καὶ παρθένους , γέροντάς τε καὶ παῖδας , οἳ τὴν σορὸν εἷλκον , παρακελευομένους ἀλλήλοις παρὰ πᾶσαν τὴν ὁδὸν διατελέσαι ψάλλοντας , πρόφασιν μὲν τῇ ᾠδῇ τοὺς ἱδρῶτας ἐπικουφίζοντας , τὸ δὲ ἀληθὲς ὑπὸ ζήλου καὶ προθυμίας κεκινημένους τῷ μὴ τὴν αὐτὴν γνώμην ἔχειν αὐτοῖς τὸν κρατοῦντα περὶ τὸ θεῖον .
ἐξῆρχον δὲ τῶν ψαλμῶν τοῖς ἄλλοις οἱ τούτους ἀκριβοῦντες , καὶ ξυνεπήχει τὸ πλῆθος ἐν συμφωνίᾳ καὶ ταύτην τὴν ῥῆσιν ἐπῇδεν ·
ᾐσχύνθησαν πάντες οἱ προσκυνοῦντες τοῖς γλυπτοῖς καὶ οἱ πεποιθότες τοῖς εἰδώλοις .
ἐκ τούτου δὲ κινηθεὶς πρὸς ὀργὴν ὁ βασιλεὺς ὡς ὑβρισμένος τιμωρεῖσθαι τοὺς Χριστιανοὺς ἐβεβούλευτο .
σαλούστιος δὲ ὁ τὴν ὕπαρχον ἐξουσίαν ἐπιτετραμμένος , καίπερ Ἕλλην ὑπάρχων , οὐκ ἐπῄνεσε τὴν βούλησιν , ἀντιτείνειν δὲ μὴ ἔχων τὸ βασιλέως ἐπίταγμα εἰς ἔργον ἤγαγεν .
καὶ τῇ ὑστεραίᾳ πολλοὺς συνελάμβανεν ἐκ τῶν Χριστιανῶν καὶ δεσμίους ἐποίησεν ·
ἕνα δέ τινα νεανίαν πρῶτον προαγαγών  Θεόδωρος δ ὄνομα ἦν αὐτῷ  τῷ βασανιστηρίῳ ξύλῳ προσῆψεν .
ὁ δὲ ἐπὶ πολὺ τοῖς ὄνυξι πληττόμενος οὐχ ἡττήθη τῶν βασάνων οὐ δὲ τὸν ὕπαρχον ἐλιπάρησεν , ἀλλ ἀνώδυνον ἑαυτὸν φαίνεσθαι παρασχόμενος ὡς θεατὴς τῶν ἐπ αὐτῷ γινομένων καρτερικῶς τὰς πληγὰς ἐδέχετο ·
αὖθίς τε τὸν αὐτὸν μελῳδῶν ψαλμὸν ὃν καὶ τῇ προτεραίᾳ , μὴ μεταμέλειν αὐτῷ τούτων , ἐφ οἷς ἐκρίνετο , τοῖς ἔργοις ἐπέδειξε .
καταπλαγεὶς δὲ τὴν ἔνστασιν τοῦ νεανίου ὁ ὕπαρχος ἐλθὼν πρὸς τὸν βασιλέα εἶπε τὰ γενόμενα , καὶ εἰ μὴ θᾶττον παύσαιτο τῆς ἐπιχειρήσεως , σφᾶς αὐτοὺς καταγελάστους ἔσεσθαι , τοὺς δὲ Χριστιανοὺς ἐνδοξοτέρους ποιήσειν .
ἄμεινον δὲ τοῦτο δόξαν , οἱ συλληφθέντες ἀφείθησαν τῶν δεσμῶν 0 .
λέγεται δὲ πυνθανομένων μετὰ ταῦτά τινων , εἴπερ αἴσθησιν τῶν βασάνων ἐκείνων εἶχεν , εἰπεῖν τὸν Θεόδωρον ὡς πάντῃ μὲν ἀνώδυνος οὐκ ἦν , παρεστὼς δέ τις αὐτῷ νεανίας κατέπαυε τὰς ἀλγηδόνας , ὑφάσματι λεπτοτάτῳ τοὺς ἱδρῶτας ἀπομάττων καὶ ὕδωρ ἐπιχέων ψυχρότατον , ᾧ τὰς φλεγμονὰς ἔπαυε καὶ τῶν πόνων ἀνέψυχε .
δοκεῖ δέ μοι οὐκ ἀνθρώπου μόνου , εἰ καὶ μάλα γενναῖος ἦν , μὴ καὶ θείᾳ ῥοπῇ ἐπικουρουμένου , τοσοῦτον ὑπεριδεῖν τοῦ σώματος .
ὁ μὲν δὴ μάρτυς Βαβύλας ἐκ τῆς εἰρημένης αἰτίας κατῳκίσθη ἐν Δάφνῃ καὶ πάλιν μετετέθη ·
οὐκ εἰς μακρὰν δὲ τούτου γενομένου ἀπροόπτως ἐμπεσὸν πῦρ τῷ νεῷ τοῦ Δαφναίου Ἀπόλλωνος πᾶσαν τὴν ὀροφὴν καὶ αὐτὸ τὸ ἄγαλμα κατέφλεξε , γυμνοὺς δὲ μόνους τοὺς τοίχους καὶ τοὺς περιβόλους εἴασε καὶ τοὺς κίονας , οἳ τὰ προπύλαια καὶ τὸν ὀπισθόδομον ἀνεῖχον .
ἐδόκει δὲ τοῖς μὲν Χριστιανοῖς κατὰ αἴτησιν τοῦ μάρτυρος θεήλατον ἐμπεσεῖν τῷ δαίμονι πῦρ ·
οἱ δὲ Ἕλληνες ἐλογοποίουν Χριστιανῶν εἶναι τὸ δρᾶμα .
ταύτης δὲ τῆς ὑπονοίας κρατούσης ἄγεται εἰς δικαστήριον ὁ τοῦ Ἀπόλλωνος ἱερεὺς ὡς φανερώσων τὸν τολμήσαντα τὸν ἐμπρησμόν ·
δεσμώτης τε γενόμενος καὶ πολλὰς ὑπομείνας πληγὰς χαλεπῶς τε αἰκισθεὶς οὐδένα κατεμήνυσεν ·
ᾧ δὴ μάλιστα ἰσχυρίζοντο οἱ Χριστιανοὶ μὴ κατ ἐπιβουλὴν ἀνθρωπείαν , ἀλλὰ κατὰ θείαν μῆνιν ἐνσκῆψαι τῷ νεῷ οὐράνιον πῦρ .
καὶ τὰ μὲν ὧδε ἔσχεν ·
ὡς οἶμαι δὲ ἐκ τῶν συμβάντων ἐν Δάφνῃ διὰ τὸν μάρτυρα Βαβύλαν , πυθόμενος ὁ βασιλεὺς ἐπὶ τιμῇ μαρτύρων εὐκτηρίους οἴκους εἶναι πλησίον τοῦ ναοῦ τοῦ Διδυμαίου Ἀπόλλωνος , ὃς πρὸ τῆς Μιλήτου ἐστίν , ἔγραψε τῷ ἡγεμόνι Καρίας , εἰ μὲν ὄροφόν τε καὶ τράπεζαν ἱερὰν ἔχουσι , πυρὶ καταφλέξαι , εἰ δὲ ἡμίεργά ἐστι τὰ οἰκοδομήματα , ἐκ βάθρων ἀνασκάψαι .
ἐμοὶ δὲ τῶν ἐπὶ Ἰουλιανοῦ συμβάντων κ ἀκεῖνο ῥητέον , σημεῖον μὲν τῆς τοῦ Χριστοῦ δυνάμεως , τεκμήριον δὲ τῆς εἰς τὸν κρατοῦντα θεομηνίας .
ἐπεὶ γὰρ ἔγνω ἐν Καισαρείᾳ τῇ Φιλίππου  Φοίνισσα δὲ αὕτη πόλις ἣν Πανεάδα ὀνομάζουσιν  ἐπίσημον εἶναι Χριστοῦ ἄγαλμα , ὃ τοῦ πάθους ἀπαλλαγεῖσα ἀνέθηκεν ἡ αἱμορροοῦσα , καθελὼν τοῦτο ἴδιον ἀντέστησε .
βίαιον δὲ πῦρ ἐξ οὐρανοῦ πεσὸν τὰ περὶ τὸ στῆθος τοῦ ἀνδριάντος διέτεμε καὶ τὴν κεφαλὴν σὺν τῷ αὐχένι κατέβαλε καὶ ἐπὶ πρόσωπον ἐνέπηξεν ᾗ τὸ διερρωγὸς τοῦ στέρνου ἐστί ·
καὶ τὸ ἐξ ἐκείνου εἰσέτι νῦν τοιοῦτος ἕστηκε τῆς κεραυνίας αἰθάλης πλήρης .
τὸν δὲ τοῦ Χριστοῦ ἀνδριάντα τότε μὲν οἱ Ἑλληνισταὶ σύροντες κατέαξαν , μετὰ δὲ ταῦτα οἱ Χριστιανοὶ συλλέξαντες ἐν τῇ ἐκκλησίᾳ ἀπέθεντο , ἔνθα καὶ νῦν φυλάττεται .
ἀπὸ δὲ τῆς βάσεως ἐφ ᾗ ἵστατο οὗτος ὁ ἀνδριάς , ὡς ἱστορεῖ Εὐσέβιος , παντοίων παθῶν καὶ νοσημάτων ἀλεξίκακον φάρμακον βοτάνη τις ἔφυεν , ἧς τὸ εἶδος οὐ δὲ εἷς ἔγνω τῶν ἐν τῇ καθ ἡμᾶς οἰκουμένῃ ἰατρῶν ἢ ἐμπείρων .
ἐμοὶ δὲ δοκεῖ μηδὲν εἶναι θαῦμα τοῦ θεοῦ τοῖς ἀνθρώποις ἐπιδημήσαντος καὶ τὰς εὐεργεσίας συμβῆναι ξένας .
ἐπεὶ καὶ ἄλλα πλεῖστα παράδοξα κατὰ πόλεις καὶ κώμας , ὡς εἰκός , μόνοις ἠκρίβωται τοῖς ἐπιχωρίοις ἐκ τῆς ἀρχῆθεν παραδόσεως ἐγνωσμένα 0 ·
καὶ ὡς ἀληθὲς τοῦτο , αὐτίκα ἐπιδείξω ἐντεῦθεν 0 .
πόλις ἐστὶ τῆς Παλαιστίνης ἡ νῦν καλουμένη Νικόπολις .
ταύτην δὲ ἔτι κώμην οὖσαν οἶδεν ἡ θεία τῶν εὐαγγελίων βίβλος καὶ Ἐμμαοῦς προσαγορεύει , Ῥωμαῖοι δὲ μετὰ τὴν ἅλωσιν Ἱεροσολύμων καὶ τὴν κατὰ τῶν Ἰουδαίων νίκην Νικόπολιν ἀνηγόρευσαν , ἐκ δὲ τοῦ συμβάντος οὕτως ὠνόμασαν .
πρὸ ταύτης τῆς πόλεως παρὰ τὴν τριοδίαν , ἔνθα συμβαδίζων ὁ Χριστὸς τοῖς περὶ Κλεόπαν μετὰ τὴν ἐκ νεκρῶν ἀνάστασιν συνετάττετο ὡς ἐπὶ ἑτέραν κώμην σπεύδων , πηγή τίς ἐστι σωτήριος , ἐν ᾗ τὰ πάθη ἀπολούονται ἄνθρωποί τε καὶ τὰ ἄλλα ζῷα διαφόροις νόσοις κάμνοντα .
λέγεται γὰρ ἐξ ὁδοιπορίας ποθὲν ἐπὶ τὴν πηγὴν ἐλθόντα τὸν Χριστὸν ἅμα τοῖς μαθηταῖς ἐνθάδε ἀπονίψασθαι τοὺς πόδας , καὶ τὸ ἐξ ἐκείνου ἀλεξίκακον παθημάτων γενέσθαι τὸ ὕδωρ .
καὶ δένδρου δὲ τῆς καλουμένης περσίδος ἐν Ἑρμουπόλει τῆς Θηβαΐδος φασὶ πολλῶν ἀπελάσαι τὰς νόσους κάρφος ἢ φύλλον ἢ τοῦ φλοιοῦ μικρόν τι τοῖς κάμνουσι προσαπτόμενον .
λέγεται γὰρ παρ Αἰγυπτίοις , ἡνίκα διὰ τὸν Ἡρῴδην ἔφυγεν ὁ Ἰωσὴφ παραλαβὼν τὸν Χριστὸν καὶ Μαρίαν τὴν ἁγίαν παρθένον , ἐλθεῖν εἰς τὴν Ἑρμούπολιν , ἅμα δὲ εἰσιόντι παρὰ τὴν πύλην μὴ ἐνεγκὸν τοῦτο τὸ δένδρον μέγιστον ὂν τοῦ Χριστοῦ τὴν ἐπιδημίαν ἐπὶ τὸ ἔδαφος κλῖναι καὶ προσκυνῆσαι .
καὶ ταῦτα μὲν περὶ τούτου τοῦ φυτοῦ παρὰ πολλῶν ἀκούσας εἶπον ·
ἡγοῦμαι δὲ ἢ σημεῖον τοῦτο γενέσθαι τῆς ἐν τῇ πόλει τοῦ θεοῦ παρουσίας , ἢ ὡς εἰκὸς Ἑλληνικῷ νόμῳ διὰ μέγεθος καὶ κάλλος θρησκευόμενον τὸ δένδρον παρὰ τῶν ἐνοικούντων , ἐσείσθη τοῦ θεραπευομένου δι αὐτοῦ δαίμονος φρίξαντος τὸν τῶν τοιούτων καθαιρέτην 0 ·
ἐπεί φασιν αὐτομάτως σεισθῆναι καὶ πάντα τὰ ξόανα τῶν Αἰγυπτίων ἐπιδημήσαντος αὐτοῖς τότε τοῦ Χριστοῦ κατὰ τὴν τοῦ Ἡσαΐου προφητείαν .
ἀπελαθέντος δὲ τοῦ δαίμονος εἰς μαρτυρίαν τοῦ συμβεβηκότος ἔμεινε τὸ φυτόν , τοὺς πίστει χρωμένους ἰώμενον .
καὶ τούτων μὲν Αἰγύπτιοι καὶ Παλαιστῖνοι τοῦ παρ αὐτοῖς ὄντος ἕκαστοι μάρτυρες 0 .
ὁ δὲ βασιλεὺς εἰ καὶ Χριστιανοὺς ἐμίσει καὶ χαλεπῶς πρὸς αὐτοὺς εἶχεν , ἀλλ οὖν Ἰουδαίοις εὔνους ἦν καὶ πρᾶος , καὶ πατριάρχαις καὶ ἀρχηγοῖς αὐτῶν καὶ αὐτῷ δὲ τῷ πλήθει ἔγραφεν εὔχεσθαι ὑπὲρ αὐτοῦ καὶ τῆς αὐτοῦ βασιλείας .
ἐποίει δὲ τοῦτο οὐ τὴν θρησκείαν , ὡς εἰκάζω , ἐπαινῶν  ᾔδει γὰρ μητέρα ταύτην , ὡς εἰπεῖν , τοῦ Χριστιανῶν δόγματος καὶ προφήταις καὶ πατριάρχαις τοῖς αὐτοῖς χρωμένην  , ἀλλ ὅτι μίσους ἀσπόνδως πρὸς αὐτοὺς εἶχον οἱ Ἰουδαῖοι ·
καὶ τῇ πρὸς τούτους θεραπείᾳ λυπεῖν ἐσπούδαζεν οἷς ἀπηχθάνετο .
ἴσως δὲ καὶ πρὸς Ἑλληνισμὸν καὶ θυσίας ἑτοιμότερον αὐτοὺς ἐπάγεσθαι ᾤετο πρὸς ῥητὸν μόνον ἐκδεχομένους τὰς ἱερὰς βίβλους , οὐ πρὸς θεωρίαν , ὡς οἱ Χριστιανοὶ καὶ αὐτῶν Ἑβραίων οἱ σοφώτεροι 0 1 .
ἔδειξε δὲ ταύτην ἔχων τὴν γνώμην οἷς ἐπεχείρησε .
μετακαλεσάμενος γὰρ τοὺς ἐξάρχους τοῦ ἔθνους πρ οὐτρέψατο θύειν , Μωσέως νόμων καὶ πατρίων ἐθῶν ὑπομιμνήσκων .